
Astronomski priručnik. 

Svakome prijatelju astronomije preporučujemo kalendar 
Bošković za g. 1918. U njemu ćemo naći mnoge podatke 
iz astronomije i geografije. Cijena uz gotov novac 2 K. 


Potresne pripovijesti 

iz života nekih životinja možemo čitati u knjizi „Arno“ od znameni¬ 
toga američkoga prirodoslovca S. E. Thompsona. Pripovijesti su pobudile 
u čitavom svijetu pravu senzaciju, te ih s napetošću čitaju i djeca i od¬ 
rasli. Tko želi, da ima valjanu, ukusnu i poučnu knjigu neka kupi „Arno 
i drugi junaci". Cijena uz gotov novac 3 K. 


i n n - n i i i i i i r 


{Sanatorij u Zagrebu 

zdravstveni zavod uređen najmodernije za sve opera¬ 
tivne, unutarnje, očne i kožne bolesti, za porode, kao 
što i za lake živčane bolesti, te u opće za bolesnike, 
kojima bi radi teškik njihovih bolova, visoke starosti 
ili manjkave kućne njege ovakov zavod bio poželjan. 
Od primitka su isključeni slučajevi pošasnih bolesti i umobola. — Za 
pobliže informacije obratiti se na ravnateljstvo zavoda Jelisavina ul. 18. 


Kod uredništva „Prirode”, Zagreb, Demetrova ul. 1, 
mogu se uz gotOV PIOV8C kupiti ove vrlo lijepo 
opremljene knjige, koje svakom prijatelju prirodnih nauka 


osobito preporučujemo: 

za članove i 
pretplatnike 

C. Flammarion: Pripovijest o repatici . K 2‘— T50 

E. S. Thompson: Arno .K 3 - — 2’— 

M. Maeterlinck: Život pčela (vezano) . . K 5’ — 4 - — 

K. Ewald: Dvonožac .K 2-— T50 

Bošković astronomski kalendar za 1918. . K 2‘— T40 


Kugler: Karta zvjezdanog neba (u tisku) K 4-— 3 - — 



_ 


Lastavica. 

Napisao Davorin Trstenjak (Kostajnica). 

Lastavica ili seoska lasta naša je miljenica. Sve je voli, mi¬ 
luje i štiti. Ona je glasnica proljeća, pa se njezinu povratku ra¬ 
dujemo i veselo je pozdravljamo. Naša kuća kao i srce naše 
vazda joj je otvorena. I narodna legenda lijepo govori o njoj. 
Kad ograne divno proljeće, zabijeli trešnja i zaigraju mušice u 
toplu uzduhu, usklikću se djeca veselo: Evo lastavice! Evo la¬ 
stavice! Draga i mila je to ptičica, da bi je čovjek u njedrima 
nosio. 

Lastavica je vita i umiljata, veoma okretna i brza. Leti tako 
krasno i lako, da se s njom ne može takmiti gotovo ni jedna 
ptica; a nijedna, što ih živi na kopnu, ne liječe toliko, koliko 
ona i rođakinja joj pištara. Leti malone neprestance, i let joj je 
krasna igra. Sama su je krila. Sva je prilagođena i razvijena za 
lećenje. Takva je postala, jer je tako. moralo da bude. Hrani se 
mušicama i sitnim letećim kukcima. Da se nasiti, morala je mnogo 
letjeti. Kukci dobro lete, a da uteku, okretno mijenjaju pravac. 
Za taj posao prilagodila se sva lastavica. Uvijek leti i radi kri¬ 
lima, pa su joj ona vita, snažna i laka. Leteći se hrani i pije, le¬ 
teći se kupa, a i mlade svoje, kad već ostave gnijezdo, hrani le¬ 
teći. Bez svake muke, brige i zabune leti i krivuda uzduhom kao 
munja, prolijeće vješto i kroz uske prolaze, a da ih i ne dirne. 
Sad se zaigra daleko i bridi kao strijela odapeta, a opazivši bi¬ 
strim okom mušicu na strani, prebaci se na drugi kraj kao plaha 
munja, a da ne znaš ni kad ni kako, te mušice više nema. Cas 
baca se u nizinu i plovi nisko, malo što ne dira zemlje, a eto se 
već izvi nebu u visinu. Sad se vinu strelimice na desno, na li¬ 
jevo, onamo i ovamo, pa zaokruži lijepo, da je dragota; sad je 
nestane sa vidika, a časkom vraća se šavrajući i cvrkućući sa pro¬ 
tivne strane. Sve je to ona naučila i izvještila hvatajući kukce u 
„Priroda" br. 5. — 1918. 

zraku. Rep joj je je rašljast, i nikad zgodnijega kormila za naglo 
mijenjanje pravca. I u ribe grabilice, koja mora da brzo mijenja 
pravac, tako je prilagođena repna peraja. Rep je kormilo, pa bio 
u ptice ili u sisavca. I vidra, hvatajući brzu ribu, mijenja naglo 
pravac, pa ima dug i jak rep. 

Nožice su joj malene, jer rijetko i malo sjedi, i ne napreže 
ih; a to je.baš dobro, jer joj ne smetaju u lećenju. Kad ih pri¬ 
kuči tijelu, kao da nogu ni nema. Prosijeca velikom brzinom 
uzduh, pa joj je perje dobro prileglo uz tijelo, i ona lakše i brže 
leti. I kljun joj je vrlo malen, tanak i skrojen kao šilo. Plosnata 
joj je i glavica, jer naglo prosijeca uzduh, kao i vidri, koja hva- 
tajuć ribu, brzo probija vodu. 

Usta su joj rastežljiva i široka, da može obuhvatiti čitavu 
glavu druge laste, kad zine. Hoće li da u naglom letu uhvati 
muhu, treba dobro da zine, a tko rasteže usta, velika su mu. 
Zna i ona, da se lepir lakše uhvati kapom, nego šakom. 

Kad pritisne velika žega, lastavica šavra još oko svoga 
stana, a najzad spusti se na koje mirno mjesto, da malo posjedi 
i počine. Najvoli sjesti na gole ili suhe grančice kojega drveta. 
Malo nogama radi, pa su joj kržljave, a malo i kljunićem, pa je 
i on sitan. To je dobro jer joj ovako ni noge ni kljun ne sme¬ 
taju u letu. 

Lastavica morala je od davnine mnogo i dobro letjeti i hva¬ 
tati kukce u zraku, pa se sva prilagodila i razvila za svoj posao, 
za svoj život, da bolje nije moguće. Leteći mnogo, postala je 
vještakinjom i umjetnicom na krilu. Lećenje joj je draga igra, pa 
leti i poigrava uzduhom, kad joj to nije nužda, kad je sita. Mnogo 
je radila kroz nebroj pokoljen.a, postala vještakinjom, pa lako i 
brzo namiruje svoje tjelesne potrebe, te joj pretiče snage i vre¬ 
mena, pa leti igrajući se, leti pjevajući i pjevajući leti, u letu 
i pjesmi uživa i u tom je času umjetnica, kako je umjetnik čovjek, 
koji pretičak svoje duhovne energije troši na polju umjetnosti. 
Tko je mnogo radio, hoće da radi i u radu uživa, a u tom je 
plementi užitak i moral rada. 

Pjevanje joj je više prijateljski i dragi razgovor i milo žu- 
borkanje sa svojim drugaricama, negoli prava pjesma. Kad ženka 
gnijezdi, žuborka mužjak veselo i milo oko gnijezda, da ga je 
milina slušati. Još nije ni zaradila zora, a lastavica ranoranka 
ostavlja noćište i pjeva već tamnim još zrakom. Tako pjeva sav 
dugi dan do kasne noći, a prva javlja neprijatelja domaćoj pe¬ 
radi jasnim grlom: devilik! devilik! — Sad se glasa i: vid, vide 
vid! a sad opet: vivist, vivist! 

Neiskazana li veselja i sreće, kad se gradi gnijezdo! Sretan 
par donosi marljivo zgodnu građu, a kupi također kraj potoka i 
na cesti blato, pa ga nosi na svoje gradilište. Lastavica drži se 
nožicama, podupire se repom, a kljunićem slaže mrvicu do mr¬ 


vice, pa je oslini, da se što bolje prihvati i sljubi. Da bude gni¬ 
jezdo čvršće, plete među blato slamke, dlaku ili po koje perce. 
Dogotovljeno gnijezdo nastre dlakom, perjem i mekačkim stva¬ 
rima, i tako je kolijevčica gotova. 



Lastavica rusogrla. — Mladu lastu, poletarku, vidimo na vinjeti, str. 97. 

Lastavica gradi gnijezdo samo ujutro, valjda zato, da joj se 
zdjelo osuši ili što joj ponestane sline. I kad je vrijeme najugod¬ 
nije, ne može gnijezda dovršiti prije osam dana. Svršivši svoj 
dragi posao, poleti veselo u vis, pa preleti pjevajući i žuboreći 
čitavo selo, kao da hoće oznaniti svemu selu, svim svojim dru¬ 
garicama, nebu i Zemlji svoju preveliku sreću. Taj čas je ona 
.pjesnikinja kao i čovjek, kad svojoj porodici savije toplo gnijezdo. 

Stare lastavice očiste svoja gnijezda, poprave i nastru ih 
iznovice. Nastani li se vrebac u njihovu gnijezdu, gone ga ljuto,, 
a pošto otimač ne će da se makne, grade one novo gnijezdo 
kao i ostale prvakinje. Dogodilo se, da su lastavice uzidale vrepca 
u gnijezdo, koji im ga okupirao i anektirao. 

Mati snese prvo jaje i šuti. Plaho oblijeće gnijezdo i ne ide 
daleko od njega: slatka briga za rod obuzme joj čitavo srce.. 
Snese do 6 jaja. Sjedi strpljivo a mužjak donosi joj hranu. Izleti 
samo gdjekad, da opruzi krila. 

Za 12 dana izlegu se lastavići. Gole glavice vire iz gnijezda. 
Hrane ih otac i mati, i raduju se svojoj djeci. Za tri tjedna oper- 
nate mladi i ostave gnijezdo. Pod večer vraćaju se lastavići s ro¬ 
diteljima u gnijezdo. A kad dobro okrilati drugi rod, udruži se 
staro i mlado u jato, pa lijeću nemirno, kao da se opraštaju 
s nama, sa svojim domom, sa seoskom crkvom, s brdom i dolom. 
A neke večeri odmah poslije zapada sunčanog, podigne se ne¬ 
brojeno jato u zrak, pa leti preko mnogih planina, polja i ze¬ 
malja, preko mora u žarku Afriku. Mi im želimo sretan put i 
povratak. 

Lastavica ne čini nikakve štete. Ona utamani silu svakojakih 
škodljivih muha, mušica, kukaca, lepira i pauka. 

Gnijezdi uvijek u istoj kući. Neki prirodopisac omota svile¬ 
nom niti nogu lastavici, koja je gnijezdila u njegovoj kući, a ona 
se vraćala osamnaest godina u isto gnijezdo. — U školskoj 
drvarnici i staji u Vrginmostu gnijezdila su prije osam godina 
dva para lastavica, a g. 1917. već trideset pari. 

Na hodniku kuće Gašparovića u Karlovcu gnijezdile lastavice. 
Mačka uhvati mater na prozoru, a osta petero mladih. Mužjak se 
uspišti i leti ovamo i onamo. Dolete druge lastavice i pište oko 
gnijezda i kuće. Umire se i hrane i othrane s ocem mlade 
lastavice. 

I lastavica je uzor materinske ljubavi, što se vidi osobito 
kod požara. Gori kuća, a lastavica oblijeće gnijezdo. Tužno zove 
i pišti. Plamen oprži joj krila, dim hoće da je uguši, obnemogne, 
padne u vatru i izgori sa svojim porodom. Divnu li istinu izreče 
Turgenjev: „Ljubav silnija je od smrti i silnija od straha pred 
smrću. — Samo njom, samo ljubavlju drži se i diže život“. 


mm 

Kako bakteriji ravnaju kolanjem ugljika u 

prirodi. 

Priopćio prof. dr. A. Heinz (Lipje). 

Ogledamo li se u prirodi, gdje mu drago, to se možemo na 
svakom koraku osvjedočiti, od kolike su važnosti u njoj počela: 
ugljik i dušik. Kolanje je njihovo jednako zanimljiv i zamršen 
lanac procesa, koji se sveudilj odigravaju najvećom tačnošću, a 
ti procesi smjeraju ponajpače na to, da vrelo tih obaju po sve¬ 
ukupni život na Zemlji toliko potrebnih počela ni na čas ne 
presahne. Bez sumnje je jedna od najljepših tekovina moderne 
biologije (nauke o životu), što se dovinula do spoznaje, koliko 
znatan aktivan udio kod tog kolanja imaju baš najsićušniji čla¬ 
novi u svijetu organizma: bakteriji. Kako oni ravnaju cirkula¬ 
cijom (kolanjem) dušika u prirodi, prikazao sam već u ovome 
časopisu, 1 ) a sad evo hoću, da čitačima ,,Prirode“ pokažem, kako 
i u kolikoj mjeri utječu bakteriji i na kolanje ugljika. 

Kako u jednu ruku svaki organizam bez izuzetka potrebuje 
ugljika, jer je od pretežne česti od njega, ili od njegovih spojeva 
građen, tako u drugu ruku moramo imati na umu, da sav organski 
svijet dobiva svoj ugljik od ugljikova dvokisa (ugljične kise¬ 
line, CO.j), što se nalazi u zraku. No životinje ne mogu preraditi 
ugljikov "dvokis u svoje tijelo, nego moraju taj posao prepustiti 
biljci i to biljci, koja ima lisna zelenila ili klorofila. Zelene biljke 
uz pomoć energije sunčanih zraka asimiliraju ugljikov dvokis t. j. 
od njegova ugljika i od počela vode grade organičku tvar, koja 
je onda osnovom i čitavome životinjskom životu i onome neze- 
lenoga bilja na Zemlji. Nego ne zaboravimo pri tome, da samo 
jedna opstojnost zajamčuje dalje i trajno obastajanje života uopće, 
.a ta jest, da se organički vezan ugljik u obliku ugljikova dvokisa 
sveudilj atmosferi opet povraća. Za to skrbe u prvom redu već 
životinje i biljke same disanjem svojim. Uzmimo odrasla čovjeka: 
on izdisava dnevno kojih 900 g ugljikova dvokisa, ili 245 g ugljika; 
sveukupno će dakle ljudstvo, računamo li ga na kojih 1.400 mili¬ 
juna, izdisati dnevno 1.200 milijuna kg ugljikova dvokisa ili 340 
milijuna kg čistog ugljika. Za bilje je uglavljeno, da prigodom 
disanja proizvodi dnevno i poprečno 5—10 kratni vlastiti obujam 
ugljikova dvokisa, a posebno neka bude ovdje naglašeno, kako 
bi po mišljenju Beijerinckovu najveće količine ugljikova dvokisa 
disanjem svojim izlučivali baš stanoviti bakteriji, što živu u tlu. 
Dalje su vrlo izdašno vrelo ugljikova dvokisa vulkani; koliko ga 
proizvode, to se, dakako, otima svakome računu. Nasuprot mo¬ 
žemo da sebi stvorimo već bolju predodžbu o grdnim množinama 
ugljikova dvokisa, što se tvore prigodom izgaranja drveta i kamena 
ugljena, a vraćaju se atmosferi kroz dimnjake čovjekova ku- 


!) Vidi „Prirodu", 1916. str. 197. 

ćanstva, industrije, prometnih sredstava i t. d. Izračunaše, da se 
svake godine iskopa kamena ugljena oko četiri stotine i šezdeset ti¬ 
suća milijuna kg; ta bi dakle masa kod izgaranja podala atmosferi 
jedan milijun i dvjestašezdesetipet tisuća kg ugljikova dvokisa. 
To su, razumije se, brojevi, koji s naše strane zaslužuju potpun 
respekat. Nego zapravo oni ipak nisu, relativno posmatrani, tako 
strašni. Mi naime ne smijemo da zaboravimo, kako su silne i 
one mase ugljikova dvokisa ili ugljika, što ih sveukupni zeleni 
biljni svijet iz atmosfere srče i prigodom asimilacije organički 
veže. Evo primjerice po mjerenjima Sachsovim primila je 
snažna biljka duhana u 100 dana iz atmosfere preko 400 g 
ugljika, a jedan suncokret u jednako vrijeme preko 800 g. A 
koliko je ugljikova dvokisa moralo da proguta i asimilira jedno 
drvo, koje je, razumije se, tijekom brojnih godina nakrcalo u tijelu 
svome na tisuće kg ugljika? Dalje valja imati na umu i to, da 
zaliha ugljikova dvokisa u našoj atmosferi iznosi kojih 3.000 
bilijuna kg, u kojima ima 800 bilijuna kg čista ugljika. To su 
uistinu golemi brojevi, a oni nas iznenađuju to više, što znamo, 
da je u uzduhu vrlo malo ugljikova dvokisa: u 10.000 1 zraka 
ima samo 3 litre ugljikova dvokisa, ili utezno izraženo: od prilike 
i g, od kojih na čisti ugljik otpadaju samo oko 2 g. 

S obzirom na tu gotovo neponjatnu množinu ugljikova dvo¬ 
kisa u atmosferi izvjesno je, da bi ona čitavoj vegetaciji Zemlje 
za dosta dugo vrijeme dostajala i u slučaju, da se ugljikov dvokis 
atmosferi sveudilj ne bi vraćao. Ipak bi bila — veli Sachs u 

klasičnim svojim predavanjima o biljnoj fiziologiji (str. 353) _ 

optimistična bajka vjerovanje, da je svijet tako lijepo uređen, te 
proizvodnja ugljikova dvokisa u povodu disanja životinja i ljudi 
baš dostaje za izjednačenje potroška od strane sveukupne vege¬ 
tacije. Nego svakako se disanjem, te s procesima trunjenja 
ponajpače samog obamrlog bilja, koji se svuda odigravaju, pa 
putom nebrojenih izvora ugljikova dvokisa, vulkana, dimnjaka 
i t. d. privode sveudilj atmosferi tako silne količine ugljikova 
dvokisa, da i za tisućljeća unapred ne treba računati s njegovom 
nestašicom. 

Spominjući Sachs a, netom spomenusmo i trunjenje kao 
izvor ugljika, koji se atmosferi vraća. Nego mi stvar moramo da 
još malo dalje proširimo i da se osvrnemo i na neke druge pro¬ 
cese rastvorbe i raspadanja organičke materije, u povodu kojih 
dobiva atmosfera natrag vrlo znatne količine ugljika u obliku 
ugljičnog dvokisa, a to je s jedne strane gnjiloba, a s druge različna 
vrenja. Kako su pak ti procesi malone isključivo djelo bakterija, 
mi s razmatranjem njihovim ulazimo usred naše zadaće. 

Uzmimo najprije na oko gnjiloba. Ako i nije laka stvar dati 
definiciju pojma gnjilobe, to ipak svatko znade, što u običnome 
životu zovemo gnjilobom, što razumijevamo, kad kažemo, da neka 


tvar gnjije. Svatko znade, da se pri tome radi o rastvorbi, o 
raspadanju (dekompoziciji) organičke, ponajpače bjelanjčaste tvari, 
koje raspadanje redovno prate i različni smrdljivi hlapljivi pro¬ 
dukti. Mi produkte gnjilobe redom poznajemo, to su naime: raz¬ 
lični albumozi, amonijak, amini i amidi, t. z. lešinski alkaloidi, 
leucin, tirozin, indol, fenol, sumporovodik i t. d., a u zadnjem 
redu metan (CH 4 ), ugljični dvokis, vodik i voda. Dakle gnjilobom 
organička materija gubi svoj prvotni oblik i kemijski sastav, pa 
se raspada u čitav niz jednostavnijih spojeva. Za nas je pri tome 
najvažnije, da među redovnim produktima te rastvorbe nalazimo 
i ugljični dvokis, a da u drugu ruku znademo, da bez bakterija 
nema gnjilobe. Bakteriji su uzročnici toga procesa, u povodu ko¬ 
jega dobiva atmosfera natrag znatne količine ugljičnog dvokisa. 
Razvoj je bakterija u nekoj tvari nuždan preduvjet gnjilobe a 
nipošto posljedica ili učinak njezin, kako se je nekoć mislilo. Gdje 
kaka tvar gnjije, tamo ne samo da bakterija ima, nego ih je nužno 
moralo biti prije, nego je proces gnjilobe otpočeo. F. C o h n 
kaže: „Bez životnog utjecanja bakterija sva bi bića i poslije smrti 
svoje zadržala oblik i sastav baš tako, kao egipatske mumije ili 
lešine mamuta i nosoroga, koje se kroz nebrojena tisućljeća sa¬ 
čuvaše neoštećene s kožom i sa dlakom u sibirskom ledu za¬ 
mrznute do dana današnjega. To je činjenica, ma da nam se 
samo po sebi razumljivim čini, da svako tijelo, iz kojega je ži¬ 
vota nestalo, mora sagnjiti. Nipošto! Prije svega hoće se na¬ 
zočnost bakterija, da svoje razorno djelo otpočnu, a gdje njih 
nema ili ih biti ne može, tamo nema i ne može biti ni gnjilobe 1 '. 
„Nije smrt, kako se obično misli, nego je život ovih nevida uzrok 
gnjilobe". 

Na redu je, da sad još kažemo koju o vrenjima. Pojam 
se vrenja svakojako određuje i u različnome, sad užem, sad 
širem opsegu tumači. Dosta je da spomenem, kako neki ozna¬ 
čuju vrenjima samo stanovite, utjecajem određenih mikroorga¬ 
nizama uvjetovane rastvorbe tvari, a drugi su voljni stati na vrlo 
široko stajalište i u neku ruku posmafrati vrenjima sve bioke¬ 
mijske procese, što se odigravaju u svijetu organizama, dok će 
treći opet svrstati pod pojam vrenja sve one rastvorbe organičke 
materije, što su u načelu istovetne s procesima t. z. intramo- 
lekularnog disanja, to će reći one osebujne pojave, da neki 
uzročnik vrenja ne namiruje svoju potrebu kisika normalnim 
udisavanjem slobodnog kisika, nego se koristi onim, što je vezan 
u samoj tvari, koja vrije i u povodu se vrenja rastvara. S toga 
bi stajališta zbilja valjalo posmatrati vrenjem svaku onu izmjenu 
tvari, što stoji u službi namicanja aktualne energije, a drukčije 
se odigrava nego normalno disanje. U našu će svrhu biti najpo- 
desnije, da se osvrnemo samo na onake biokemijske promjene 
organičkih bezdušičnih spojeva, imenito ugljičnih hidrata, što ih 

u njima izvode određeni t. z. fermentni mikroorganizmi. Bit će 
dosta, uzmemo li na oko samo neka vrenja, što ih izazivlju u 
prvome redu stanoviti bakteriji, a od veće su znamenitosti u eko¬ 
nomiji prirode imenito zato, što se po njima atmosferi povraća 
ugljik kao ugljični dvokis. Pri tome se možemo taknuti i čovje¬ 
kova kućanstva i njegove industrije i tehnike. 

Kao najljepši primjer možemo spomenuti ono svakome po¬ 
znato alkoholsko vrenje, što ga doduše ne izvode bakteriji, nego 
sitne gljivice - kvasovke (Saccharomyces-v rste) u slatkim tva¬ 
rima, na pr. u voćnim i drugim biljnim sokovima, u sladu i t. d., 
cijepajući slador njihov na alkohol i vrlo znatne količine uglji- 
kova dvokisa, koji odlazi u atmosferu. 0 tehničkoj i industrijalnoj 
važnosti toga vrenja (alkohol, vino, pivo, rakije i t. d.) ne tre¬ 
bam da govorim. Tek ću spomenuti, da to vrenje biva i u kru¬ 
šnom tijestu, nego tečnost kruha mi ipak zahvaljujemo baš nekim 
bakterijima, koji se nalaze u društvu obične kvasne pjenice i 
izvode još različna druga vrenja sladora (t. z. maltoze, što je 
od brašna postala) proizvađajući nešto malo ocatne kiseline, pa 
mliječne i t. d. 

Prema tome evo i mliječna kiselina može da postaje od 
sladora kao produkat vrenja, a reći ću odmah, da ima čitav niz 
bakterija , koji to vrenje izazivlju, na pr. Bacterium acidi ladici, 
Bact. aerogenes i dr., što ih u prirodi ima svuda na pretek. Ne ću 
ni opet da iz bližega govorim, od kolike su znanosti ta vrenja 
(pa i druga) na pr. po naše sirarstvo. Više će valjada zanimati 
čitače, dok čuju, kako su najodličniji biolozi mišljenja, da baš 
mliječna kiselina u životu organizama, pa razumije se, i u čovje¬ 
kovu, mora da igra znatnu ulogu, jer se zaista javlja u nizu go¬ 
tovo svih procesa, u kojima se baš život sam očituje i koji se 
sastoje u neprekidnome sagrađivanju i razgrađivanju, u spajanju 
i raspadanju molekula organizmove tvari. Dakle izgleda, da je baš 
mliječna kiselina od najveće važnosti po život i zdravlje orga¬ 
nizama. I evo baš poradi toga je i slavni Rus Mečnikov, prika¬ 
zujući u djelu svome „Studije o prirodi čovjekovoj" , kako se 
čovjek u mnogo čemu nerazborito hrani i radi toga izvrgava 
različnim bolestima, preporučivao, da trošimo što više kiselog 
mlijeka, koje obiluje mliječnom kiselinom, napose t. z. „bugarsko 
kiselo mlijeko" ili Yoghurt, koje poznaju posvuda i u našim se¬ 
lima po Lici, Bosni, Hercegovini i t. d. pod imenom kiselina. U 
vezi s našom glavnom zadaćom spomenuo bih samo još, kako 
vrijenje mliječne kiseline sigurno ne teče uvijek tako jednostavno 
i glatko, te bi se recimo, molekula sladora neposredno raspadala 
na dvije molekule mliječne kiseline, ili u drugom slučaju uz na¬ 
zočnost vode na četiri molekule, kako se to kemijskim jednadžbama 
dade prikazati*). Izvjesno je, da dolazi prigodom vrenja i do 

* C, H 12 o,.. =^2C. H c 0 3 ; ili C 12 H s , 0„ + H, O = 4 C 3 H„ 0 3 . 

obični slador mliječna kis. mlijećn. slador voda mliječn. kis. 



postanja nuzgrednih produkata, od kojih ćemo samo spomenuti 
uglijični dvokis, što se opet vraća atmosferi. 

Tako je primjerice i kod vrenja ocatne kiseline, kojemu su 
uzročnici također različni bakteriji (na pr. Bact. acetigenum, B. 
aceti, B. Pasteurianum i dr.). Tu od običnog alkohola uz'na¬ 
zočnost kisika postaje najprije t. z. aldehid, od ovoga ocatna 
kiselina, a od nje napokon ugljični dvokis i voda 1 ). Sudjelovanje 
bakterija pada u oči: alkoholične tekućine (vino, pivo i t. d.) 
dobivaju na površini tanku bijelu kožicu, koja se sastoji od bakte¬ 
rija, a jednako je od njih građena i t. z. „ocatna matica". Drugo 
je opet, kad se na tekućini uhvati t. z. ,,kam“, t. j. kožica sa¬ 
stavljena od osobitih kvasnih gljivica (Saccharomyces Mycoderma), 
koje alkohol neposredno oksidiraju na ugljični dvokis i vodu. To 
napokon čine i bakteriji ocatnog vrenja, nego, kako smo netom 
vidjeli, postepeno, naime preko aldehida i ocatne kiseline. Za 
nas je glavno, da je i vrenje ocatne kiseline djelo bakterija i 
izvor ugljičnog dvokisa. 

Daleko je rašireno u prirodi i t. z. vrenje butilno ili vrenje 
maslačeve kiseline, koje jednako izvode različni bakteriji, tvoreći 
n. p. od sladora ili od mliječne kiseline kiselinu maslačevu, a uza 
nju i ugljični dvokis 2 ). 

Pouzdano zapada u prirodi još znatnija uloga, nego li su 
došle spomenuta vrenja, rastvorbu grdnih količina celuloze, što 
ih svake godine stvara vegetacija. Pomislite na biljne ostatke na 
tlu (listina), u mulju rijeka, jezera, mora; na slamu u stajskom 
gnoju; na biljnu hranu u probavilu životinja i čovjeka; na otpatke 
čovjekova kućanstva i industrije (piljevina, cunje, papir i t. d.). 
Sav taj celulozni materijal čeka sudbina rastvorbe, jer on mora 
da atmosferi vrati ugljični dvokis. 

Ta rastvorba barem od znatne česti i opet nije drugo, nego 
djelo zasebnih bakterija, koji i u spomenutom materijalu stvaraju 
vrenja, što ih po produktima njihovim možemo nazvati metan- 
skim i vodikovim vrenjima. Mislilo se, da se kod tog procesa 
najprije celuloza prevodi (putom t. z. „hidrolize" 3 ) u slador, koji 
da onda ravno daje ugljični dvokis i metan ili močvarni plin, 4 ) 
kojih je izl učivanje u formi mjehurića, što se iz vode dižu, ja- 


>) C 3 H 6 0 -f 0 = C 2 H 4 0 + H»0; C 2 H 4 0 + O = 
alkohol kisik aldehid voda 
C 2 H 4 0 2 + 4 O = 2 CO, + 2 H 2 0 
uglj. dvokis 

2 ) C 6 H 12 0 6 = C 4 H s 0 2 T 2 C0 2 -j- 4H; ili: 
slador maslac, kis. uglj. dvok. vodik 

2 C 3 H 6 0 3 = C 4 H s 0 2 + 2CO a -f- 4 H 
mliječ, kis. 

3 ) Prema jednadžbi: C 6 H 10 O 5 -j- H 2 0 . 

„ „. celuloza voda 

4 ) C 6 H 12 0 6 — 3 C0 2 -f- 3 CH 4 
slador uglj. dvok. metan 


CoH^Oe 

slador 


C 2 H 4 0 2 ; 
ocat. kis. 


Priroda. 

macno već svatko vidio, stojeći uz kaku močvaru. Međutim je 
osobito Omelianski pokazao, da se tu ne radi o tako jedno¬ 
stavnom procesu, nego da su kod rastvorbe celuloze po srijedi 
netom spomenuta dva vrenja, naime metansko i vodikovo od 
kojih svako ima i zasebne svoje uzročnike među bakterijima Po¬ 
kusima je uglavljeno, kako ta bića snažno rastvaraju celulozu, 
tvoreći od nje imenito vodik, metan i ugljični dvokis. Ne mogu, 
da ne spomenem, kako mi je nekom zgodom predstojnik našeg 
zemaljskog bakteriološkog instituta u Zagrebu, Lj. Gutschy, ka¬ 
zivao, kako je zanimljive pokuse s te strane vidio u Pasteurovu 
zavodu u Parizu. Filtara sačinjenih od finog švedskog papira, na 
kojima je bilo taloga s Omelianskovim bakterijima, za malo je 
vrimena bez traga nestalo, dok se je u isti mah balon koji bi¬ 
jaše s dotičnim aparatom u vezi, napunio metanom i diu & 
produktima vrenja celuloze. 

Evo to bi bila u glavnim crtama jednim došle nepoznata, a 
upućenim kao osvježena možda jednako dobro došla slika kolanja 
ugljika*™ prirodi i saradnje mojih klijenata bakterija kod toga 
kolanja. 

•"HIIHIII 


Iz života mrava. 

Napisao dr. August Langhoffer (Zagreb). 

(Svršetak). 

Ima mrava, koji vode ratove, često vrlo krvave. Ako mrav 
sastane tuđeg mrava, mimoiđe ga, ili tek u njega zadirkiva; no 
ako ih je više, zapodjenu se čarkanja. Događa se to rai *' hrane ’ 
radi stana, kako se to češće vidi kod susjeda, koji jedni drugima 
smetaju. Neprijateljstva znadu dulje vremena potrajati, a čudno 
ie da kadikad nastupi primirje, iza kojega slijedi trajan mir pa 
se onda te zadruge i združe. Najkrvaviji ratovi vode se, kada 
trebaju robova. Ima i takovih mrava, koji imaju premalo svojih 
radilica, trebaju tuđe pomoći, a ima čak i takovih, koji bez tuđih 
radilica ne mogu ni živjeti, moraju si pribaviti pomagača, a to 
se uvijek zbiva otimačinom, često i u krvavom ratu. Otete poma¬ 
gače donesu iz tuđeg mravinjaka, pa ako ih i zovemo robovima, 
to je njima mnogo bolje, nego ljudskom robiju, jer im tobožnji 
njihovi gospodari upravo ni u čem ne gospodare, ničim ih ne 
muče, ni u čem im ne smetaju; zarobljeni i u novoj kuci oba¬ 
vljaju iste poslove, što bi ih činili i u vlastitoj svojoj kuci, po- 
puno slobodno, s istim pravima i s istim dužnostima kao 
kod kuće. 

Uzrok ratovanja može biti i u mrava različit. Kadšto se po¬ 
tukli međaši, jer jedni smetaju drugima. Razvije se oštra borba, 
neki budu protjerani, ne pobjegnu li sami. Više puta se vode 
borbe i za zalihu zrnja, ili za ušence, a najčešće za robove. Tu 
se omjeri vještina, srčanost, oružje, jakost oklopa, broj bojnih 
sila, a i taktika. Jedni opkole neprijatelja,^ napadaju u većem broju 
naglo, prazni mravi se puštaju, oni sa ličinkama budu napadnuti, 
jedni probiju glavu neprijatelju, drugi odrube glavu, otpile je, 
treći uspiju s otrovnim žalcem, četvrti štrcaju otrov, a može i sve 
to zajedno da pomogne. Veliki mravi razmrskaju glavu malima, 
manji, ako navale na veće, čine to po više njih, od kojih neki 
uhvate neprijatelja za noge i ticala, da mu smetaju u slobodnom 
gibanju, dok ostali nastoje, da ga ubiju ujedom i ubodom, otro¬ 
vom. Ako je toplije, žešća je borba, a u ratnom bjesnilu hvataju 
mravi na sve strane, a tada se u gunguli desi i to, te pomutnjom 
zahvati mrav i koga od svojte, umjesto neprijatelja. Naravno nisu 
svi mravi tako srčani, ima i takovih, koji odmah bježe na sve 
strane, ili se ponašaju kao da su smeteni, ili zdvojni, ili neod¬ 
lučni u svojoj srdžbi, zagrizu se u bilje, ili u zemlju, mjesto u 
neprijatelja. Ima i ratnih hijena među mravima, koji potraže bojno 
polje nakon svršenoga rata, da se hrane lešinama mrava na bo¬ 
jištu. Kadšto se svrši rat isti dan, ali često se i opetuje, traje i 
tjedne, a više puta i mjesece, naravno uz prekidanje. 

Ima mrava, koji idu na otimačinu obično u jutro, a vraćaju 
se kući u večer. Bit će da ih vode oni, koji su kod rekognosci- 
ranja u okolici našli zgodan mravinjak, jer idu ravno prema svom 
cilju. Kada dođu predstraže do cilja, pričekaju dok stignu i drugi, 
da ih bude dosta, a tad povuku živi pojas oko tog mravinjaka. 
Opazili su to međutim i oni mravi, na koje se kani napasti, uzvr¬ 
polje se, jedni se kušaju braniti, a drugi opet nastoje, da po¬ 
bjegnu sa kukuljicama, ali to malo kome uspije, jer se tu pred 
ulazom započne boj, da im se te kukuljice ne otmu. Sada na¬ 
hrupe napadači u mravinjak, izađe svaki sa otetom kukuljicom i 
odlaze kući istim putem, kojim su i došli. Preostali mravi na¬ 
padnutog mravinjaka saberu se nakon rata i rade dalje, kako se 
da. U godini dogode se i po 2—3 otimačine, a broj robova na¬ 
raste kod napadača i na koju stotinu; no obično je broj gospo¬ 
dara znatno veći od broja robova. 

Poznamo i takove mrave, koji bez robova ne mogu ni ži¬ 
vjeti. Čeljusnice su im poput sablje, zgodne za ratovanje, ali nisu 
podesne za kućne poslove, a ne hrane ni sami sebe, nego pro- 
sjače hranu od radilica, robova. U mravinjacima ovih mrava zna 
biti broj robova velik, znatno veći od broja gospodara, ta svi 
poslovi u kući i izvan kuće na brizi su radilicama, kod nekih 
vrsti i samim robovima. Ratovi se tu vode poslije podne. Četa 
ide prema određenom mravinjaku, a kada dođe u daljinu od po 

prilici 1 dm pred mravinjak, opaze da su došli do cilja. Sada 
stanu, pošalju emisare, tekliće, k ostaloj vojsci, koja je iza njih, 
valjda joj se to i dojavi, jer je za čas glavna vojska na okupu. 
Stanovnici mravinjaka opaze pogibao, postave straže, no to im 
ne pomaže, jer za čas, dva eno već se ruše napadači na sve 
strane u mravinjak, bježe domaći na sve strane, sa ličinkama i 
kukuljicama, ali izlaze i napadači sa plijenom, kukuljicama u če- 
ljusnicama, da ih odvuku k sebi kući. 1 izvan mravinjaka otimlju 
se kukuljice, a koji imaju plijen, vraćaju se kući i tek da su 
pošli, počnu ih domaći mravi proganjati, hvatati ih za noge i 
nastoje im oteti kukuljice. Otimači spuste oštre čeljusnice do 
glave domaćeg mrava tako, da ovaj obično pusti kukuljicu, spasi 
bar svoju glavu, jer ako to ne učini, zgrabi mu otimač glavu i 
- probuši je oštrim čeljusnicama. Na stotine mrava ovako proganja 
otimače, tu i tamo i uspiju, ali mnogi zaglave. Otimači su brži, 
brže se odmaknu, nastrada koji taj od četa zalaznica, vrate se 
domaći sa preostalim kukuljicama kući. Na bojnom polju ova- 
kovoga krvavog mravljeg rata znade ostati dosta lešina, a može 
se drugi dan, ili još koji puta opetovati ljuti boj s novim žrtvama, 
što se kod svih mrava više puta događa. Jednom zgodom vidjeli 
su, da su iz jedne jedine zadruge u 33 dana izvedene 44 otima¬ 
čine, mogli su odvući do 40.000 ličinaka i kukuljica. A da su ti 
ratovi krvavi, to svjedoče mnoge lešine na bojnom polju mrava, 
jer su ih našli jednom zgodom u Americi toliko, da se je broj 
u ratu palih računao na 40.000; dokaz je to ljute borbe. 

Međusobna spoznaja i sporazum mrava i ine osobi¬ 
tosti. Misli se, da se mravi prepoznaju po svom posebnom vonju, jer 
mrav mirno prolazi kraj mrava iz svoje zadruge, a uznemiri se, ako je to 
tuđi mrav, što dovodi do zadirkivanja, uznemirivanja, a kadšto i 
napadaja, kreševa pače i do ubojstva. Bit će, da imaju mravi i 
vonj svoje zadruge, koji poprime i robovi. Za to govore neki po¬ 
kusi. Ako še nekoliko mrava opere žestorn, ili ih se poštrca krvlju 
drugih mrava, ili ih se drži neko vrijeme drugdje, pa ih se metne 
u stari mravinjak, ne primaju se odmah rodbinski, nego nekim 
nepovjerenjem, kao sumnjivci, a tek nakon nekoga vremena pri¬ 
zna ih se kao domaće. Ako se mravi dvaju mravinjaka metnu u 
vrećicu i dobro stresu, nastane borba, nekoji nastradaju, pre¬ 
ostali se izmire, valjda radi toga, što su svi dobili sada neki za¬ 
jednički vonj, zabašurio se, izgubio se prvobitni vonj, što su ga 
imali mravi svake pojedine zadruge. Zanimljiv je i slijedeći pokus. 
Mrave iz dva različita mravinjaka, iste vrsti, metnuli su u posudu 
sa zemljom, gdje su odmah nastala neprijateljstva, no kada su 
tamo bacili kuglicu zgužvane bugačice, namočene u kolonjskoj 
vodici, primirili su se mravi i počeli zajednički praviti rovove u 
zemlji, jaki vonj ove mirisave tekućine nadvladao je vlastiti nji¬ 
hov vonj, nastao je mir. Jednom zgodom opili su 93 mrava, i to 

41 iz istoga, a 52 iz drugoga mravinjaka, označili ih posebnom 
bojom i metnuli sve u prvi mravinjak. Pa što se dogodilo? Mravi 
su od onoga svoga 41 druga kao začuđeni nosali trideset i dvo¬ 
jicu amo tamo i napokon kod kuće spravili, a devetoricu bacili 
su u vodu; valjda su im se pričinjali tuđima; od onih tuđih izba¬ 
cili su 43, a tek 9 pridržaše, ali i od ovih 7 kasnije izbaciše, a 
možda i onu preostalu dvojicu; bit će da su ipak prepoznali, da 
su to tuđi mravi. Svoje drugarice mravi prepoznaju i nakon du¬ 
goga vremena; u jednom slučaju čak nakon 1 3 / 4 godine. Misli 
se općenito, da im za prepoznavanje služe ticala, jer ako se ta 
ticala otkinu ili namažu, ne mogu se prepoznati. 

Ticala mrava dobrim su pomagalom i za opip, potpomažu 
osjećaj vonja, a oboje združeno, bit će da pomaže mravima, da 
se orijentiraju. Vidimo mrave, kako idu istim putem po hranu, a 
tim istim, ili drugim putem kući, i to ne samo, kada ih ide četa, 
nego i pojedinci. Idu ravnim putem, da na jednom stanu izne¬ 
nađeni, neodlučni ševrdaju amo tamo i na jednom opet nađu 
pravi put, idu dalje prema svome cilju. U nekim slučajevima po¬ 
maže možda i rasvjeta, ali mnogi mravi slabo vide, a ima i slije¬ 
pih, pa ako i tada može biti koristi od svijetla, bit će to slabo; 
vjerojatno pomaže tu više vonj i dodir, a možda kadikad i pam¬ 
ćenje. 

Mravi se i sporazume, a u tu svrhu služe im i opet ticala. 
Kada želi jedan mrav da drugome što priopći, udari ga ticalom 
po glavi. To je sporazum nijemih s pomoću znakova, a pošto 
ti znakovi mogu biti različiti kao kod brzojava, mrav sazna o 
čemu se radi, prema tomu, da li su ti udarci ticalima slabi ili 
jaki, polaganiji ili brži, po čelu, ili sa strane glave, ili prema ti¬ 
calima. Mravi se na taj način sporazume, da se u jednom slučaju 
traži pomoć kod posla, daše dovuče kući hrana ili kukuljice; u 
drugom da se spreme na put, a kod tog posla javljač je ujedno 
vodičem; u trećem se upozori na pogibao, koja prijeti od navale 
tuđih mrava, pa se ili bježi ili se pako spreme na otpor, obranu, 
pa čak i na napadaj, rat. Slabim, trajnim udarcima služi se mrav, 
da uzrujane drugarice umiri, a ako upotrebi slabi udarac, a tica¬ 
lima kao pogladi, onda je to znakom, da moli hranu. Sva je pri¬ 
lika, da tu uz dodir i način dodira i vonj sudjeluje, možda i glas, 
jer se znade, da i toga ima kod mrava, premda je većinom slab, 
a ne zna se, u koliko im je od pomoći u prilikama i neprilikama 
života. 

Vidjeli su mrave, gdje su omamljene drugove okretali, lizali, * 
opet okretali sve dok se nisu oporavili, dakle obavljali bolni- 
čarske poslove, ali se znade i za slučajeve, da se za bolesnike 
nisu ništa brinuli, pače ih Spartanski izlagali, da propanu. 

Možemo više puta vidjeti mrave, kako se ticalima među¬ 
sobno grle, postave na stražnje noge, hvataju za noge, ticala, 

jave u životu mrava, koje sjećaju na razboritog čovjeka i na 
ljudsko društvo. Nekoji govore ne samo o vještini, nego upravo 
o inteligenciji mrava, drugi vele, da se tu radi tek o prividnoj 
sličnosti, treći kažu, da si je to sve čovjek bujnom svojom ma¬ 
štom iskitio, a ima ih, koji tvrde, da su mravi kao i pčele tek 
kao nekakovi strojevi, koji sve rade samo kao odgovor na podra¬ 
žaj. Mozak mrava zanimljiv je radi toga, što glupi mužjaci imaju 
najmanji mozak, matica ima veći, a radilice najveći, a usto još i 
svojom građom najzamršeniji mozak, što odgovara vrlo razno- 
ličnom djelovanju u svim prilikama života. 

Mnogo toga znamo već po obilnim, ustrajnim opažanjima 
savjesnih i vrsnih motrilaca u prirodi samoj, a u novije doba 
saznajemo po opažanjima i pokusima u umjetnim mravinjacima 
od zemlje, treseta, sadre, drvenih okvira, šipaka, boca, staklenih 
poklopaca, gdje se rad mrava lako može svaki čas promatrati. 
Nema sumnje, da će se jednim i drugim putem još dosta toga 
pronaći, da nađemo zabave i pouke u životu ovih vrlo zanimljivih 
zadružnih kukaca. 1 ) 


Da li je alkohol hrana ili otrov? 

Napisao dr. Lujo Thaller (Zagreb). 

Život je rad, život je gibanje. I biljka i najmanja životinjica, 
koja prividno miruje, miče se i radi cio svoj život; onaj dan, 
kada se prestane micati, kada prestane raditi, ona je mrtva. 

Danas znamo, da nešto iz ničega ne može postati i da 
zato i svaka kretnja životinje ili biljke mora imati svoj uzrok. 
Uzrok je kretnjama živih organizama energija: živa sila, koja se 
nalazi, gotovo bih rekao, sakrivena u hrani. Vrijednost ili bolje 
množina te žive sile, koja je u hrani sakrivena, može se mjeriti. 
Iz hrane dobivaju tako sve životinje tu živu silu, da tu hranu 
„spale". To će reći hrana se spoji s kisikom, koji je u zraku, 
ili s onim, koji je u vodi, a spajanje s kisikom zovemo izgaranje. 
Živa je sila, koju životinja može iz hrane dobiti, jednaka onoj, 
koju možemo mjeriti, kad tu hranu izvan njezinoga tijela s kisi¬ 
kom spojimo, kad je spalimo. Dakako, da moramo paziti, da ko¬ 
načni spojevi, koji nastaju kod jednoga i drugoga izgaranja, budu 
jednaki. Ako spalimo, recimo, mast u lončiću i u tijelu životinje, 

!) Knjige, koje govore o mravima: K. Escherich. Die Ameise. Schil- 
derung ihrer Lebensvveise 2 Aufl. Braunschrveig 1917. Ima 348 strana. 

K. Sajo. Krieg und Frieden im Ameisenstaat. Ima 106 strana. 

W. Marshall. Leben und Treiben der Ameisen 1889. 

E. Wasmann. Das Gesellschaftsleben der Ameisen. I. Band Munster 
i. W. 1915. Ima 413 strana. 


popnu na leđa, dignu se i bore, prebace, ali ne štrcaju otrova, 
niti jedan drugome što na žao učini, kao daše objesno igraju. 

U umjetnim mravinjacima vidjeli su, kako su se mravi na 
jednom zbili u hrpu, glavama skupa, stajali tako mirno cijele sa¬ 
tove, pače dane, tek su se ticala i tijelo donekle maknulo, a da 
se ne zna ni što je povod tim skupštinama. 


Skupština mrava. 


Da mravi, koji imaju ne samo svoj vanjski oklop tijela, usta, 
gušu, želudac i crijevo, cijevi dušnice za disanje, srce, nego imaju 
i mozak, pa i živce, to je razumljivo, ali je ujedno i naravno, da 
su si ljudi razbijali glavu, kako da protumače mnoge čudne po¬ 

konačno dobivamo isto: u oba slučaja dobivamo vodu i ugljičnu 
kiselinu. Spalimo li bjelanjčevinu ili je damo životinji pojesti, 
ne ćemo dobiti konačno isti spoj. U životinji je rezultat izga¬ 
ranja: životinja nije živu silu bjelanjčevine do kraja izrabila. Mo- 
kraćevinu se može još spaliti. Jedinica, kojom mjerimo živu silu, 
koja je u tim tjelesima sakrita i koju dobivamo, kad tijelo spa¬ 
ljujemo, jest jedna kalorija. To je toplina, koja je nužna, da se / 

kilogram vode ugrije od 20 stupanja na 21 stupanj Celzija. Time i 

smo dobili mjerilo, po kojem možemo mjeriti vrijednost žive sile 
u pojedinom jelu i time vrijednost toga jela. Mi danas na primjer 
znamo, da je mast hranivija od šećera. To jest gram masti ima 
9 kalorija, a gram šećera 4 kalorije u sebi. Da se litru vode od 
20 gradi ugrije do 21 grada, trebalo bi devetinu grama masti ili 
četvrtinu grama šećera. Sa živom silom sakritom u kilogramu še¬ 
ćera ugrijao bi se hektolitar vode od 0 na 40 stupnjeva, a sa 
kilogramom masti na 90 stupnjeva. 

No mi znamo, da ne možemo sve, što može gorjeti i što 

prema tome ima u sebi sakritu energiju, koja se spajanjem sa 

kisikom može dobiti na javu, da ne možemo to sve jesti. Najviše 
gotovo kalorija od sviju poznatih tvari ima ugljen, a ipak mi 
ugljen ne ćemo ni kušati jesti. A zašto ne? Mi ugljen ne mo¬ 
žemo probaviti, mi u našem tijelu nemamo naprave, koja bi 
nam omogućivala spaliti ugljen. Mi njegove žive sile, njegove 
energije u svojemu tijelu ne možemo upotrebiti, jer je za nas ne¬ 
probavljiv. To i je jedan razlog, zašto se ni sva jela ne mogu 
jednostavno zamjenjivati prema svojoj živoj sili, prema množini 
svojih kalorija. Ista množina kalorija u grahu i ista množina u 
mesu ipak nisu jednake. Mi možemo upotrebiti gotovo cijelu silu, 
koja je u mesu, dok one u grahu ne možemo upotrebiti; mi 
mnogo od nje izgubimo. Grah je neprobavljiv, kako obično ka¬ 
žemo. Slično je s bijelim i crnim kruhom. Mi možemo znatno 
bolje probaviti bijeli pšenični kruh i znatno više njegovih kalo¬ 
rija upotrebiti za se, negoli to možemo kod crnoga kruha. 

Kako je poznato, mi obično razlikujemo tri tvari, koje sa¬ 
stavljaju našu hranu: bjelanjčevinu, mast i ugljikohidrate. Te tri 
tvari nalaze se u našoj hrani i čovjek ne bi mogao živjeti dulje 
vremena niti onda, kad bi dostatno kalorija u svojoj hrani dobi¬ 
vao, ako bi mu ma samo jedan od ovih sastavnih dijelova ne¬ 
dostajao. Baš se u ratu pokazalo, kako uz sasvim dostatnu inače 
hranu bez bjelanjčevine ili bez masti ne možemo dugo živjeti i 
ako, recimo, dosta samih ugljikohidrata imamo u našoj hrani. \ 

Uzrok je* tome očito slijedeći: osim žive sile, koja je u hrani, u 
hrani je i materija; ona se sastoji iz kemičkih spojeva, iz kojih 
se naše tijelo gradi. 

I naše se tijelo sastoji iz masti, bjelanjčevine i ugljikohidrata; 
jasno je, da ti njegovi spojevi postaju iz onih, koje dobivamo u 

hrani. Čovjek je ono, što jede. Dakako, ne smije se to grubo 
shvatiti: tijelo se čovječje sagrađuje iz onih spojeva, koje dobiva 
u hrani. 

Mi smo postavili na početku pitanje, da li je alkohol 
hrana ? 

Alkohol ili žesta je spoj, koji se nalazi u svim našim že¬ 
stokim pićima: u vinu, u pivi, u rakiji, u špiri, u likerima, ko¬ 
njaku, rumu i t. d. Svima je poznato, da taj spoj može gorjeti. 
Žesta se upotrebljuje za loženje motora, za grijanje malih peći i 
t. d., a poznato je, da i sama rakija može gorjeti; ta tako se 
pravi poznata ,,krampampula“. Kalorija ima dakle u njoj i pitanje 
je samo, da li naše tijelo može žestu da izgori. I to je poznato, 
da može. Popijemo li stanovitu množinu rakije, ne ćemo ni u 
jednoj izlučnini našoj naći žeste: ni u mokraći, ni u blatu, ni u 
znoju, a ni u zraku, kojega smo izdisali iza toga. Mi smo tu ra¬ 
kiju spalili. Mi ćemo u zraku, što smo ga izdisali, naći za toliko 
više vode i ugljične kiseline, koliko odgovara množini popite i 
spaljene rakije. Mi smo dakle sasvim lijepo probavili tu žestu. 
Pitanje je sada dakle, imade li smisla boriti se protiv pića alko¬ 
hola, kada vidimo, da je on probavljiv i da ima u sebi stanovitu 
.živu silu, koju smo upotrebili? 

Ima, i to iz mnogo razloga. 

Žesta se stvara u svim žestokim pićima iz ugljikohidrata. 
U vinu postaje iz šećera, u araku iz škroba u riži, u špiri iz 
škroba u krumpiru i t. d. Međutim kod postajanja alkohola iz 
ugljikohidrata gubi se prilično mnogo, gotovo polovica kalorija. 
Množina je šećera u grožđu barem dvaput toliko hraniva kao 
množina alkohola, koja je iz nje postala. Izračunalo se, da je 
množina kalorija, koja se gubi kod pravljenja pive u Njemačkoj 
iz ječma tolika, da bi dostatna bila, da ta zemlja ne bi morala 
žitka uvoziti! Mi dakle u narodno gospodarskom pogledu proiz¬ 
vodnjom alkohola gubimo silno mnogo vrijednosti. 

Drugi je razlog slijedeći: Već sam rekao, dami škrob, mast 
i bjelanjčevinu trebamo i radi' toga, jer iz njih gradimo tijelo svoje. 
Iz alkohola mi ne možemo graditi tijelo svoje. Kasovic, znameniti 
bečki učenjak, misli, da i množina kalorija nije kod hrane tako 
važna, kao ona množina tih sastavina, koja se pretvori u naše 
■tijelo, koja postaje njegovim dijelom. Od alkohola^ ne postaje ni 
najmanja količina našim tijelom, iz alkohola ne može biti sazidan 
ni najmanji dio tijela. Već u toliko nije mu hranidbena vrijednost 
.gotovo nikakova. 

Treći je razlog taj, što je alkohol i u najmanjoj količini pravi 
.pravcati otrov. Otrovom zovemo one tvari, koje mogu u stano¬ 
vitoj množini naše tijelo uništiti, ubiti. Alkoholu moguće je u 
razmjerno malenim množinama to učiniti. Nitko ne bi ostao živ 
na ovome svijetu, tko bi ispio samo jednu litru žeste. No svaki 

je otrov otrov, i ako se u malenim množinama troši. On ir 
tim množinama obično uzrokuje razne pojave, koje pokazuju, da 
su već pojedini osjetljiviji organi našega tijela teško oštećeni. 

Mi možemo kod pijanoga, to jest kod alkoholom otrovanoga čo¬ 
vjeka, motriti, da mu je u prvom redu mozak, njegov najfiniji 
organ, teško otrovan i teško oštećen. Čovjek gubi sjećanje, onda 
svijest, oćute i t. d. Kod dužega i neprestanoga užitka alkohola 
nalazimo teške promjene na unutarnjim organima, osobito na 
moždanim opnima, želucu, jetrima, srcu i bubrezima. Razviju se 
kronične upale moždanih opna, jetra se smanje: nastaje tako- \ 

zvana ciroza jetara, nastaju katari želuca, slabost srca i t. d. 

Alkohol je težak otrov i u najmanjoj količini. Prema to me¬ 
nije samo dobro, da se alkohol pobija, već je to i 
dužnost svakoga čovjeka, kojemu je na srcu razvoj 
našega naroda. 

Kao hrana alkohol malo vrijedi, a kao otrov užasno truje.*)- 


t — . — • 



Nazori starih naroda o plimi i osjeci. Plimu je i osjeku zapazio- 
čovjek već u najranije doba, no dugo je trebalo, dok se utvrdila uzročna 
veza između ovih pojava i gibanja Mjeseca. Stari su narodi smatrali. 
Zemlju živim bićem, a prirodne su pojave svodili na nadnaravne uzroke. 
Na pr. Kitajci su držali, da voda ima onu ulogu kod Zemlje, koju ima. 
krv u čovjeka, te su plimu i osjeku smatrali nekom vrsti bila. Drugi, 
opet vide u ovim pojavama znakove Zemljina disanja. No već pisac Ko- 
Hung iz 4. stoljeća pripovijeda, kako se tečajem mjeseca pomiče nebeski 
svod, sad na istok a onda na zapad, i dovodi plimu i osjeku u svezu, 
s ovim gibanjima. 

Arapski naučnjak Kazvini (iz 13. stoljeća) navodi, da se voda ra¬ 
steže utjecajem Mjesečevih i Sunčevih zraka; kad Mjesec zalazi, voda se 
steže i odmiče od obale. No isti pisac ispoređuje plimu i osjeku sa ko¬ 
lanjem sokova u čovječjem tijelu. 

Jednostavno je tumačenje u Koranu: kad anđeoski čuvar mora da 
stupi nogom u vodu, digne se površina morska, no opet se spusti, čim- 
anđeo nogu izvadi. 

Grci su i Rimljani poznavali najbolje Sredozemno more, u kojem ' 
nisu plime jake, pa im grčki i rimski pisci ne posvećuju mnogo pažnje. 
Aristotel tek spominje nekoliko puta ove pojave, poznata mu je njihova 
sveza s Mjesečevim mijenama, i znade da je na pr. u velikim oceanima 
jača plima nego u malim morima. Od historičara opisuje Herodot plimu 
u Crvenom moru, a Cezar na obalama Galije i Britanije. 


*) U Zagrebu je osnovano društvo apstinenata, kojemu je zadaća 
boriti se protiv alkoholizma, protiv uživanja žestokih pića. Društvo izdaje 
i svoj časopis „Novi život“. Mi i časopis i društvo svojim čitateljima naj¬ 
toplije preporučamo, dovikujući im: manite se alkohola, naše narodne: 
nesreće! 

Već u najstarije vrijeme poznavali su ove pojave najbolje mornari 
i primorsko pučanstvo. No njihovo ie znanje čisto empirijsko, te nema 
ni pokušaja racionalnom tumačenju. Ovi su narodi promatrali promjene 
morskog površja i znali, u koje se vrijeme može bez pogibli unići u neke- 
zaljeve, ili iz njih izići. Iz promotrenih podataka sastavljali su opise ii 
tablice, između kojih najstarije sačuvane tablice „London bridge“ (lon¬ 
donski most) potječu iz 13. stoljeća. 

Prva teoretska tumačenja ovih pojava nastala su u vrijeme rene¬ 
sanse. Već Kepler govori o atrakciji (privlačivoj sili) Mjeseca prema 
moru, no tumačenje je nejasno, jer nije poznavao zakone atrakcije. Ga- 
lilei se ruga Keplerovu tumačenju i drži, da su plima i osjeka samo po¬ 
sljedica zemaljske rotacije, pače, da su dokaz za vrtnju Zemlje i valja¬ 
nost Kopernikova sustava. Posve je oprečno tumačenje filozofa F. Ba- 
cona, koji po Ptolemejevu sustavu izvodi, da se i more nastoji okretati 
oko mirujuće Zemlje, a plima i osjeka nastaju, što se obale opiru tom 
okretanju. 

Osnove modernoj teoriji ovih pojava dao je Nevvton, otkrivši za¬ 
kon gravitacije. Poslije Newtona obrađivao je ovo pitanje cio niz najvećih 
rirodoslovaca i matematika: Euler, Maclaurin, D. Bernouilli, Laplace,. 
ubbock, Whewell, W. Thomson, G. H. Darvvin, H. Poincare. 

Koliku snagu trebaju razna prometna sredstva za prevažanje 
jednog čovjeka? Ovo ćemo pitanje razložiti s nekoliko primjera. — 
Brzi željeznički voz s lokomotivom od 2000 konjskih snaga može lako- 
prevesti 400 putnika, te tako na jednog čovjeka dolazi 5 k. s. Nepovolj- 
nije su prilike kod automobila. Automobil od 40—50 k. s. može se opte¬ 
retiti s 5—6 osoba, dakle dolazi 8 k. s. na osobu. ,,Omnibus“ od 100 k. 
s. vozi 16—20 ljudi; u ovom slučaju daje račun 5—6 k. s. po osobi. Pa¬ 
robrod sa strojevima od 25—30.000 k. s. vozi osim ostalog velikog tereta 
još preko 2000 ljudi, što daje 12—15 k. s. po osobi. 

Prema ovim brojevima bila bi nepovoljna uporabivost zračnih lije- 
tala, kod kojih se jedva može postići, da na osobu dođe manje od 30 do 
40 k. s. Aeroplan s motorom od 360 k. s. ne može na putu od 4-5 sati 
ponijeti više od 9—12 ljudi uz neznatnu prtljagu. No za izvjesni put ne 
troši lijetalo po osobi mnogo više benzina nego automobil, s razloga,, 
što je njegova brzina mnogo veća od brzine automobila. Drugi je razlog, 
u kojem mnogi vide veliku zapreku za osobni zračni promet, što u mo¬ 
toru lijetala lako i brzo nastanu pogreške i što je, nakon razmjerno krat¬ 
kog pogona, nužna posvemašnja reparacija. Račun je povoljniji, ako se 
isporedi lijetalo s automobilom, ne uzimajući u obzir vrijeme nego pre- 
valjeni put. Računa se, da do posvemašnjeg popravka prevali automobil 
60—80.000 km; uzmemo li, da pogon motora na lijetalu, do popravka iz 
temelja, traje 200 sati, čemu odgovara put od 30.000 km, dobivamo za 
„kilometarske snage 11 lijetala i automobila omjer 1:2. Brojevi vrijede u 
glavnom za forsirani rad motora, načinjenih iz ratnih kovina, a svakako- 
će solidnije građeni motori duže trajati i možda u ovom pogledu preteći 
automobil. No sigurno je, da „kilometarska snaga 11 lijetala ne će nikad 
doseći snagu lokomotive, kod koje ona iznosi na stotine tisuća pa i mili¬ 
june kilometara. 

Iz ovih brojeva slijedi, da se ne može govoriti o natjecanju zrač¬ 
noga i željezničkog prometa, nasuprot, da daleko veći izgled imade na- 
1 tjecanje s automobilskim prometom, kojim se, izuzev gradove, služe tek 

na pojedinačnim kraćim linijama. Osobito u krajevima, gdje nema ure¬ 
đenih cesta ni željeznica (na pr. u kolonijama) moguće je jedino zrako¬ 
plovima imati brzu vezu. U najnovije vrijeme uvedena je i zračna pošta 
za listove i manje omote, te stručnjaci drže, da će se ova primjena 
isplatiti i održati i poslije rata, jer zahtjeva najmanje promjena na 
sadašnjim tipovima lijetala. Nakon ovoga preostaje veliko pitanje, da li 
će se iza stečenih iskustava raditi o uvođenju osobnog zračnog pro- 

meta, ili će, kao što su dosada, lijetala ostati samo u službi športa i 
vojništva. Optimiste drže, da nakon dugog boja protiv prostora i vre¬ 
mena, ne će čovjek prestati da radi na ovom važnom problemu. U tom 
je boju, što traje više tisuća godina, izvojšten postepeni napredak: konj, 
brod, željeznica, automobil, telegraf, telefon i napokon brzojav bez žica. 



Elektromagnetička dizala. U tvorni¬ 
cama strojeva, gdje se izrađuju teški željezni 
predmeti, sve se više upotrebljavaju u novije 
vrijeme za dizanje i prenošenje željeza elektro¬ 
magnetička dizala. Kod tih se sprava diže teret 
magnetičkom silom s pomoću jednoga elektro- 
magneta, koji ima oblik velike okrugle ploče. 
Strojar može s pomoću električke struje je¬ 
dnim kretom ruke pobuditi magnetizam u 
elektromagnetu, ili opet lišiti magnet privla- 
čive sile. Kad ploča postane magnetična, ona privuče k sebi željezne 
predmete, koje ima prenijeti, i tako se sama „natovari 11 sve bez kvaka i 
bez lanaca, kojima se kod drugih dizala tovar mora najprije povezati i 
učvrstiti. Na određenom mjestu magnetizam se elektromagneta ukloni, a 
on ispusti svoj teret. Ima takvih dizala, koja mogu podići i 6000 kg. 


Naša druga slika prikazuje zanimljivi pokus, što su ga izveli ra¬ 
dnici jedne švajcarske tvornice. Željezni su lanac privezali jednim krajem 
o zemlju, a na drugi su kraj prikopčali oveću željeznu kuglu. Dizalo je 
tolikom snagom poteglo kuglu i napelo-lanac, da su se radnici mogli ve¬ 
rati po lancu kao po kakvomu stablu. A ipak, kugla je od elektromagneta 
bila 30 centimetara daleko. 


Tehničke fantazije u srednjem vijeku. U djelima znamenitog 
prirodoslovca u srednjem vijeku, franjevca Rogera Bacona (f 1294.), koji 
je bio prozvan „doctor mirabilis“, opisano je nekoliko fantastičkih teh¬ 
ničkih izuma, pa je zanimljivo promotriti, koji je izvor tim fantazijama i 
koliko one sjećaju na izume novog vremena. U spisu ,,o tajnim djelima 
prirode 1 ' ističe učeni franjevac, koji je inače vjerovao u magiju, da se 
ovdje radi o čisto tehničkim stvarima, kod kojih nikako ne sudjeluju ča¬ 
rolije. Svoje smjele ideje, koje ovdje donosimo po citatima iz samog 
pisca, okajao je Bacon kaznom u tamnici. 


1. „Može se načiniti stroj bez vesala, kojim će jedan čovjek tjerati 
brod većom brzinom, negoli to čini velik broj momčadi. — Najvjero¬ 
jatnije je, da ovdje pisac misli na praktičnu primjenu Heronove parne 
kugle (Eolove lopte, eolipile). Stari ovaj izum je šuplja kovna kugla sa 
svinutim nastavcima, kroz koje para izlazi i reakcijom izvodi vrtnju kugle. 
Heron aleksandrijski*) načinio je automatsko kazalište, u kojem je eoli- 
pila tjerala po vodi lađicu. Vjerojatno je, da i Bacon nešto čuo o Hero- 
novu izumu, u kojem neki vide klicu današnjeg parostroja". 

2. „Može se načiniti lijetalo, u kojem će sjediti čovjek i ravnati 
jednim strojem. Umjetna krila lijetala udarat će o zrak poput krila ptice"- 

— Dalje veli Bacon: „Nijesam vidio lijetala, niti sam čuo, da ga je tko> 
vidio, ali poznam mudraca, koji se smatra sposobnim, da to djelo izvede". 

3. „Može se sagraditi vrlo koristan stroj, koji će dizati i spuštati 
gotovo neizmjerno teške terete. Ovim strojem, koji je 3 palca visok i 
jednako dug, ili još manji, može se čovjek po volji uzdići i spustiti, te 
sebe i svoje drugove spasti od zarobljeništva". — Bacon je ovdje moga<> 
pomišljati na neku vrst lifta, čijom se pomoći može za opsjedanja umaći, 
neprijatelju. 

4. „Može se bez poteškoće načiniti stroj, koji će privući k sebi 
tisuću ljudi protiv njihove volje, a isto tako i druge predmete". — Naj¬ 
veća ova fantazija mogla je nastati, što je već u ono vrijeme bilo poznato 
djelovanje magneta. Pisac potencira ovo djelovanje i zamišlja valjda obo¬ 
ružane ljude u željeznim oklopima. 

5. „Mogu se načiniti strojevi, u kojima će čovjek moći bez pogibli 
saći na dno mora ili rijeke. Po pripovijedanju astronoma Ethicusa služio 
se ovim strojevima Aleksandar Veliki, da pregleda tajne mora". — Po¬ 
vod ovoj fantaziji jesu srednjovječne priče o Aleksandru Velikom, u ko¬ 
jima se veliki kralj slavi kao vladar sviju elemenata, te jedanput silazi 
u dubljine morske, a zatim se uzdiže u nebeske visine. Na jednom je 
flandrijskom sagu naslikano „ronilo" Aleksandra Velikoga. Slika predo¬ 
čuje staklenu bačvu, koju lancima spuštaju u more, te je tako i Bacon 
mogao više misliti na ronilačke uređaje, negoli na nešto, što bi odgo¬ 
varalo današnjim podmornicama. — „Sve stvari, koje sam ovdje opisao" 

— veli napokon Bacon — „jesu bez sumnje u staro doba, a i danas na¬ 
činjene. 

Mrlje na moru. Poznato je, da za tišine cijela površina mora ili 
jezera izgleda jednako. Kraj mjesta sa mnogo sitnih vrtloga ističu se ne¬ 
obično mirna i glatka mjesta, koja se po Forelu zovu uljene mrlje (ta- 
ches d’ huile). F. A. Forel prvi je (od g. 1873. dalje) ispitivao ove mrlje 
na nekim švajcarskim jezerima, i našao, da potječu od raznih organskih,, 
masnih nečistoća. Poput razlitog ulja čine ove tvari na vodi tanku ko¬ 
žicu, i Forel je debljinu ove kožice cijenio na 5 milijuntina milimetra. 
10 cm 3 maslinova ulja dovoljno je izliti, da nastane mrlja od 4000 m 2 , te tako 
debljina kožice od ulja iznosi u ovom slučaju 0.0000025 mm. Tko se vozi 
po moru i baci u nj sardeljicu, začudit će se, kako se dugo vidi svijetla, 
glatka mrlja. 

Lako se tumači, zašto se sitni vrtlozi umire na međama mrlje, koja 
je doista od ulja ili masti. Površina čiste vode vlada se kao napeta ela¬ 
stična kožica, koja se nastoji stegnuti. Ako se po vodi raširi kapljica 
ulja, umanji se znatno napetost gornje kožice, ili t. zv. površna napetost. 
Val, koji se po vodi širi, nema simetričan oblik, na pr., ako dolazi bri- 


*) Znameniti ovaj tehnik živio je u 2. stolj. Kasnija automatska ka¬ 
zališta po sajmovima jesu u glavnom imitacija Heronova izuma, a još i 
danas služi kao igračka Heronova automatska „ptica, koja cvrkuće". 

jeg vala skratit ce se prednja, dolje nagnuta strana, a rastegnuti stražnji 
uzlazni dio brijega. Dođe li val do uljene mrlje, stanjit će se još jače ili 
pače raspasti na rastegnutom mjestu tanka uljena kožica, a površna na¬ 
petost vode ce se ovdje uvećati; na drugom mjestu vala, gdje se povr- 
sina umanjila, nastaje deblja vrsta ulja, a površna je napetost manja nego 
prije. Na svakoj strani vala djeluju dakle sile, koje nastoje val izravnati 
5 ovog razloga može vrsta ulja oslabiti i jake morske valove. 

No neki su promatrači opazili na moru i takove mrlje, koje vrlo 
brzo mijenjaju svoj položaj i oblik, pa s ovih i drugih razloga nije vjero- 
'Hl'ihfa da 1 te mrje potječu od masnih nečistoća. Njemački je profesor 
10 ^ 70 ^ r ir-°a n ° VU ^godišnjih svojih i tuđih promatranja došao (god. 
1917.) do slijedećeg rezultata: ) uljene se mrlje ne vitle, ako je nebo sa¬ 
svim vedro, i ako je posve ili gotovo posve pokrito oblacima. U prvom 
je siucaju morska površina posve ravna i glatka, a u drugom se svuda 
vide vrtlozi, sto ih pod zaštitom oblaka izvode zračne struje. Nasuprot 
pojave se mrlje, ako j e na nebu tek po koji gomilasti ili kišni oblak 
(strato-cumulus, mmbus). Kako ovi oblaci lako mijenjaju svoj oblik i 

u s^enf o r bla P ka JU ’ 86 miienja VdiČina 1 oblik koje se nalaze 

Profesor Halbfass kuša tumačiti i postanak ovih mrlja. Sunčane 
zrake zgađajuci oblak predaju njemu dio energije, te će se morska povr¬ 
šina u sjeni slabije ugrijavati negoli druga Suncu izložena mjesta. Hlad¬ 
nije mjestoi u sjeni imade nešto veću gustoću vode negoli okolina na će 
® t e „i° p l ratl Slren j u yalova, ih drugim riječima, na međama tog mjesta na- 

cv . 01 , na crta > ’ z k °. |e izlaze valovi, a mrlja se tim ističe. Nije još po- 
a^ 0k H a . Z l" 0 ’ da i 1 su {” rl i e doista hladnije od okolnih mjesta. Halb- 
iass dizi, da bi se u tu svrhu trebala mjeriti temperatura tankih površnih 
kozica na raznim mjestima, a za takva mjerenja nema još instrumenata. 

Uljene mrlje na moru ispitivala je i gđa. A. Pockels te drži da 
pojav, sto ga je Halbfass opisao, imade tumačiti s pomoću’velike osjetlji¬ 
vosti povisne napetosti prema temperaturnim promjenama. Po ovom se 
fa^pp en i Jl ? , morska Površina, koja nije nikad posve čista, u sjeni gomi- 
lastog oblaka sa sviju strana steže, a nečista kožica postaje ovdje deblja 
K tomu između razno ugrijanih mjesta u sjeni oblaka i na Suncu postoie 
toplinske struje, koje izjednačuju površnu napetost. — Da se cijela stvar 
rascisti, trebat ce pokusa i svakako više promatranja na otvorenom moru. 



M. N. Zagreb. Za mirna vremena izlazi iz tvorničkog dimnjaka 
ovaj ) poja r v n tum n ačt t ? UP dlma ’ k ° P SS “ visini ras P ada u vrtloge. Kako se 

Između dima i mirnog okolnog uzduha postoji veliko trenje. Mlaz 
dima povlači u vis cestice zraka, a ove opet zadržaju čestice dima. Na 
; gramcne čestice dima djeluje i jedna vertikalna sila smjerom prema dolie 
te radi toga nastoje ove cestice, odmah iza svog izlaza iz dimnjaka, da 
U , V h-? JU ', Na goniči mlaza otvara se neka vrst labilnog stanja a 

saniie riižu^T^n^ 603 ’ s . to . se ’. u ? lavnom radi trenja, čestice dima pola¬ 
ganije dižu. Tako se u nekoj visim raspada mlaz u vrtloge. Ovo raspa- 

7 n am ti ) i Pr ° matr -n‘ a Se tiču .sjevernih evropskih mora. Vrijedno bi bilo po¬ 
znavati i ove prilike na našem Jadranu. p 

■danje može nastati već blizu otvora dimnjaka; ako je ondje uzduh ne¬ 
miran, zalete se među dim uzdušne čestice, pa i u nutrašnjem dijelu mlaza 
imadu čestice dima manju brzinu nego prije. — Sličan pojav imamo kod 
vodenog mlaza, koji izlazi iz slabo otvorenog vodovodnog pipca; gornji 
dio ovog mlaza je oštro ograničen -i gladak, a od izvjesnog mjesta ras¬ 
pada se mlaz li kapljice. Ako sa strane lagano duvamo na mlaz, ili ako 
lagano udaramo po pipcu, neisprekidani se komad mlaza skrati. 

Jednostavnim aparatom, što ga može svatko načiniti, dade se po¬ 
kazati utjecaj trenja na gibanje plinskih čestica. Škrinjica od drva ili lje- 
■penke (dimenzije na pr. 40 cm) ima za jednu stijenu limenu ploču s okru¬ 
glim otvorom (15 cm); suprotna je stijena od napetog pergamentnog pa¬ 
pira ili od platna, koje se poput kakvog ,,džepa“ može iz škrinjice izvući. 
Škrinjica se sada napuni dimom, po elastičnoj se stijeni udara drvenim 
batićem, ili se izvučeno platno utisne u škrinjicu uz udarac rukom. Po¬ 
slije svakog udarca iziđe kroz otvor kolobar od dima, kakav znadu na¬ 
činiti i pušači. Kroz sredinu otvora struje čestice dima većom brzinom 
negoli čestice na krajevima, koje moraju nadvladati veliko trenje o oštri 
rub otvora. Kolobari dima raspadaju se tek iza puta od nekoliko metara. 
Po teoriji bi se u sredstvu bez trenja uzdržali kolobari kroz vječnost, te 
'je engleski fizik W. Thomson postavio hipotezu, da atomi nisu ništa 
drugo već ovakvi vrtložni kolobari. 

Gosp. I. Kfepelka — Varaždin. Evo Vam odgovora na Vaše pi¬ 
tanje. 0 dnevnim promjenama temperature uzduha uči nas meteorologija 
ovo: Gotovo odmah poslije izlaza Sunca počinje temperatura da raste; 
traje to tako dalje, dok obično oko 2 ure poslije podne ne dođe tempe¬ 
ratura uzduha do najveće svoje vrijednosti (maksimum). Iza toga počinje 
temperatura da pada; to traje cijelo popodne i svu noć, a najmanju vri¬ 
jednost (minimum) ima nešto iza izlaza Sunca. Zašto je baš tada mini¬ 
mum temperature? pitate. Rekosmo, da je temperatura padala svu noć; 
padala je zato, jer je prelazila toplina u svemirski prostor. Temperatura 
će padati sve dotle, dok Sunce ne izađe, pa dok toplina, što je Zemlja 
primi od Sunca, ne bude veća od one topline, što je gubi izbijanjem u 
prostor. — Isto je tako lako vidjeti, zašto nije najveća temperatura uzduha 
■o podne, kad Sunce šalje najveću množinu topline, već znatno kasnije 
(oko 2 h). Kada toplina ne bi odlazila u svemirski prostor, rasla bi tem¬ 
peratura uzduha neprestano od izlaza do zalaza Sunca. Ali što više tem¬ 
peratura raste, to se nje više u prostor gubi, pa tako dođe jednom čas 
između podneva i zalaza Sunca, gdje toplina, što je uzduh prima, bude 
jednaka toplini, što je gubi izbijanjem zraka u svemir. U taj čas prestaje 
temperatura da raste, a kako se od sada Sunce spušta, gubi uzduh više 
topline, nego što je prima, a temperatura pada. Naravno, da se tempe¬ 
ratura uzduha mijenja tako pravilno samo za vedra neba; za oblačna 
neba ne dopuštaju oblaci da toplina odlazi niti da dolazi od Sunca, pa 
stoga ti maksimumi i minimumi nisu tako oštri. 

Gosp. P. Simić Dračevac. Zemna smola ili ozokerit poznata je 
<u Hrvatskoj kod Velikog Poganca. Tamo su je našli, kad su obavljali bu¬ 
senja tražeći petrolej. Ozokerit i petrolej (nafta) dolaze u prirodi zajedno 
i to tako, da pod ozokeritom leži nafta. Po kemijskom je sastavu ozokerit 
smjesa parafina i nekih ulja, a troše ga najviše za priređivanje cerezina 
•od koga prave svijeće i drugo. 

Maci tinvi iifpttipliitplii Sve se oku P>.i a oko nas > sve što 
liaM 11UV1 lUvlllUJllCljlt ljubi prirodne nauke, sve što osjeća 

važnost tih nauka po kulturno pridignuće našega naroda. Evo opet četice 
novih utemeljitelja: Gavrilović Stjepan, Antić Kazimir, Coronelli Um- 
berto, Ercegović Miho, Poković Baldo, Raše Pero, Gradsko pogla¬ 
varstvo u Koprivnici, Hrv. Štamparski Zavod, Sanatorij u Zagrebu, 
Kovjanić Stevo, Šuklje Fran. — Svaki iole imućniji naš čovjek neka. 
uznastoji, da poveća broj naših utemeljitelja, jer tim načinom ojačava naš. 
rad oko popularizacije prirodnih nauka. 

Dragovoljni prinosi. Ljubav je glavno pokretalo života. Gdje nema 
ljubavi, nema uspjeha. Eto ta ljubav glavnim je pokretalom i onoga sil¬ 
noga interesa našega naroda za naše društvo. Naši prijatelji upravo se 
natječu, da nađu što više novih članova, neki pretplaćuju siromašniju, ali 
valjanu omladinu, neki opet šalju dragovoljne doprinose i tako se eto sve 
natječe, da nam olakša naše nastojanje oko prosvjetljivanja našega na¬ 
roda. Ovih nam dana poslaše dragovoljni doprinos: Gluščević Patricio 
20 K, Jakšić Gjuro 10 K, Bulvan Vatroslav 5 K, „Neimenovani" 10 K, 
Stern Etelka 3 K, N. N., pošt. čin. iz Karlovca 10 K, Mohorovičić Stje¬ 
pan 20 K, Hrusto Bijedić 8 K, Mitar Koprivica 8 K, Salko Bijedić 
8 K. Napred za naše društvo! 

w u\\\\\\uu\u\mu\\\ u w \u\u\\\\\u\u 

Ag_.2£ g- dr. Dragan Novosel pretplatio je na „Prirodu" šest 

Cičali učenika. Neka svaki naš imućniji prijatelj isto učini!: 
To mu je dužnost. 

GLASNIK, naučna smotra, nije mogao još da izađe nešto radi štrajka sla¬ 
gara, nešto radi nestašice radnih sila u tiskari. Na jesen ćemo izdati sva 
četiri sveska ujedno, pa ćemo o tom obavijestiti u „Prirodi" naše članove. 

Karta zvjezdanoga neba raspačana je, pa čim izađe druga naklada, 
što će biti doskora, javit ćemo našim čitačima. 
IIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIM 


Mnogi članovi, uviđajući sve teže prilike, koje biju svako tiskovno 
poduzeće, šalju nam novčanu pripomoć. Mi ćemo imena darovatelja obje¬ 
lodaniti u našoj „Prirodi". Pozivamo sve članove, koji mogu, neka po¬ 
šalju u ime pripomoći za izdavanje društvenih edicija ma i najmanji do¬ 
prinos. U ovo teško ratno vrijeme, što ga proživljujemo, mi se nadamo, da će 

dr&govolini đcprinosi članova 

olakšati naš položaj, u koji nas dovode strahotno skupe tiskarske po¬ 
trepštine. Komu je stalo do uspjeha našega društva, neka žrtvuje koju 
svolu; pomoći će dobroj stvari i unaprediti naš rad. 

Priroda izlazi svaki mjesec osim srpnja i kolovoza. Cijena 
IsijHB’ joj je na čitavu godinu 8 K; učitelji pučkih škola i đaci 

plaćaju 5 K. Pojedini Ibroj stoji !><> £xl. 

Sadržaj. Članci: Davoriti Trstenjak: Lastavica. Str. 97. — Dr. 
A. Heinz: Kako bakteriji ravnaju kolanjem ugljika u prirodi. Str. 101. — 
Dr. August Langhoffer : Iz života mrava (svršetak). Str. 106. — Dr. Lujo : 
Thaller: Da li je alkohol hrana ili otrov? Str. 111. — Pabirci. Str. 114. 
— Razgovori Str. 118. — Naši novi utemeljitelji... Dragovoljni pri¬ 
nosi . . . Naš član ... Glasnik ... Karta zvjezdanoga neba , . . Dragovoljni 
doprinosi članova . . . Priroda ... Strana 120. 


Vlasništvo i naklada društva. 


Tisak kr. zem. tiskare u Zagrebu 



Ilica broj 3, - ZAGREB — - Ilica broj 3. 



Dionička glavnica 20 milijuna kruna 
Pričuve 13'/ 2 milijuna kruna 


Bankovni odjel. 

Eskomptira mjenice 1 devize. 1 Preuzima u pohranu vrijedno- 
Primanovacnaukamaćenjena sne papire i stavlja strankama na 
uložne knjižice, doznačnice ili teku- uporabu posebno uredjene bla- 
ćiračun, te doznačuje isplaćivanja gajne (Safe-Depot) pod ključem 
na sva tržišta tu i inozemstva. « same stranke i suzatvorom zavoda 
Izdaje kreditna pisma na tu i uz um ! erenu pristojbu, 
inozemstvo. 



Odio za šumske poslove. 

Podržaje vlastite pilane za ! Proizvadja exportne klade 
proizvodnju svih vrsti hrastove i i i drva za gorenje na veliko 
bukove rezane gradje. j i t. d. 

Podržaje ljuštionu za proiz- Financira šumske poslove, 

vodnju paccona. 

IVI j enj acnica. 

Kupuje i prodaje vrijednosne više komada prema izboru kupca 
papire. s bezodvlačnim pravom igre. 

Kupuje i prodaje inozemni ko- Prodaje vlastite 4(4 % založ- 

vani i papirni novac. j niče koje su pupilarno sigurne, 

Isplaćuje predujmove na zalog sposobne za svake vrsti jamče- 
vrijednosnih papira. ! Y Ine > kao i za vojno -ženidbene 

... , . „ , - jamčevine, tešu vrlo podesne za 

Unovcuje kupone te izzrebane lcoristonosno ulaganje prištednja. 

Pa D irC H , Srec e ' . Obavlja besplatno evidencu 

Prodaje na obročnu otplatu zrebanja srećaka i drugih žreba- 
srećke svake vrsti po jedan ili po \ nju podvrženih papira 


tLipoteKar 

Podjeljuje na zemljišni posjed, 
a u većim gradovima i na najamne 
kuće Hipotekarne [zajmove na 
amortizaciju. 


uujei. 


Podjeljuje na temelju gradjevnih 
nacrta i troškovnika ii većim gra¬ 
dovima Amortizacione zajmove 
kao gradjevne vjeresije. 


Podružnice: u Osijeku, u Vinkovcima i Petrinji. 

Javno skladište u Zagrebu. 

Kupujte ,,Bošković-kalendar“ za g. 1918.! 




HRVATSKO POUOBMA BANKO D. D. 

Centrala: Zagreb, Preradovićeva ul. br. 5. 

Podružnice: Rijeka: Ugao Via dellaTorre i Via del Porto. Sarajevo: Voj¬ 
votkinje Sofije ulica broj 58. — Ispostave: Bribir, Čabar, Hreljin. 

Dionička glavnica K 4,000.000-— Pričuve K 1,600.000 — 

Ulošci preko K 20,000.000 

Prima uloške na knjižnice i na tekući račun te ih ukamaćuje najpo¬ 
voljnije. 

Bavi se sa svim poslovima, koji spadaju u bankovnu struku. 
Matica je od preko 350 hrvatskih seljačkih zadruga, koje broje oko 
40.000 članova. Osniva zadruge u svim krajevima domovine. 

Kupuje dobra za parcelacije i kolonizacije, a preuzima komisio- 
nalno prodavanje istih. 

Dobavlja sve vrsti gospodarskih potrepština. 

Upravlja zemaljskim svilogojstvom (odsjek I.). 


Preporučujem ove odabrane knjige: 


Strinđberg, Sin služavke . . . K 5.40 
B. Stanković, Nečista krv . . . K 3.60 
Jalius Zeyer, Andrija Černišev . K 6.— 
A. Forel, Seksualna etika (ćir.) . K 2.— 
Dostojevskij, Idiot ...... K 11.— 

Dante Alighieri. Divna gluma . . K 8.— 
D. S. Merežskovskij, Car Aleksan- 

der prvi.K 6.— 

D. S. Merežskovskij,, Julian Apo- 

stata ..K 3.50 

Rikarđ Nikolić, Lomnom stazom . K 2.50 
Marin Bego, U očekivanju . . . K 2.50 

tfazor VI., Pabirci.K 2 .— 

Stevan Sremac, Pop Ćira i pop 

Spira . .. . K 5.— 

Romain Rolanđ, Gorući grm . . K 3.60 
Sv. Corović, U časovima odmora 

III.—IV. (ćir.) . •.K 6.— 

J. Vcrne, Crna Indija.K 3.— 

K. Ewalđ, Dvonožac . . . . . K 2.— 

M. Maeterlinek, Život pčela . . K 5.— 
VI. Nazor, Gospa od snijega . . K 2.50 

Vojnović I., Akordi.K 4.— 

Petrović Njegoš, Gorski vjenac 

(ćir.) .K 2.— 

Bang, Bjela kuća.K 2.— 


Hašić Br., Lutanje.K 3.— 

M. Nehajev, Studija o Hamletu . K 2.50 

Matoš A. G., Feljtoni i eseji . . K 3.— 

